Odense Adresse-Contoirs Efterretninger, 1846-04-21
En Jndsender har i Viborg Avis forelagt Udgiveren, Hr. Bogtrykker Wissing, følgende Spørgsmaal: 1) Hvad blev det til med den af Kammerherre, Bretton indledte Underhandling om Hovedgaarden Halds Overdragelse til Regjeringen, 2) Undgik De at blive actioneret for Deres Beretning om Hald, hvilket Kherre Bretton igjennem Politimesteren havde ladet Dem sige vilde skee, saafremt De ikke tilbagekaldte Samme, som aldeles usand, 3) Hvilket Udfald fik Deres Klage til Cancelliet over at Censor havde strøget nogle Linier i No. 205 af Deres Avis, 4) Har De fra Cancelliet erholdt Svar paa Deres indsendte Begjæring om at erholde Udskrift af det Forhør, der efter Stiftamtmandens Ordre blev optaget over Dem, og som bemeldte Autoritet besynderligt nok fandt Anledning til at nægte, 5) En det sandt, at en senere Samtale imellem Stiftamtmanden og Dem skal have foranlediget Dem til atter at indgaae med et Andragende til Cancelliet? – og har De herpaa erholdt Svar?" - Hertil har Hr. Wissing, givet følgende Svar: "Jdet jeg ikke skal undlade at efterkomme den meget ærede Brevskrivers til mig rettede Opfordring, troer jeg foreløbig at burde gjøre opmærksom paa, at Grunden til at der ikke tidligere fra min Side er fremkommet noget offentligt i ovenmeldte Henseende, hidrører fra, at jeg forhen var bestemt paa at have udgivet det Hele i en Brochure, for deri bedre at have kunne udhæve og udtale mig over de forskjellige Æmner. Denne min Beslutning har jeg netop i disse Dage maattet opgive, paa Grund af at jeg er bleven nægtet Afskrift af et af de Actstykker (Amtets Skrivelse af 23 Decbr. f. A.), der vilde have udgjort det vigtigste Bidrag til at gjøre hiin Brochure interessant. Jeg skal nu i Korthed besvare de forskjellige Puncter: ad 1. Regjeringen har ikke entreret herpaa. ad 2. Ved mundtlig Samtale har Hr. Kammerherren underrettet mig om, at Cancelliet ikke har fundet Anledning til at lade mig actionere. ad 3. Den af Censor strøgne Artikel var Følgende: "Nærmere Berigtigelser og Oplysninger til Annoncen i d. Bl. No. 200. Hald fri Hovedgaardstaxt er 23 Tdr. 2 Skpr. 2 Fdkr. 1/5 Alb., Skovskyld 5 Tdr. 2 Skpr. 2 Fdkr. og Mølleskyld 8 Tdr. 4 Skpr., hvortil hører i det Hele c. 2000 Tdr. Land 8. M., og hvoraf er Agerjord c. 550 Tdr., Eng c. 70 Tdr., Skov 6 a 700 Tdr. Land og Resten Hede og Tørvemoser." Paa min i den Anledning til Cancelliet indgivne Besværing over Censor, erholdt jeg under 29 Jan. Collegiets Svar, ifølge hvilket Samme ikke havde fundet at der var tilstrækkelig Anledning for Censor til at stryge foranførte Artikel. Nævnte Skrivelse var imidlertid af Censor, fra hvem jeg modtog Samme, givet den Paategning: "at det var ifølge Stiftamtets Ordre til ham af 23 Decbr. f. A. at han havde strøget ovenmeldte Artikel." ad 4. Paa min Begjæring til Cancelliet om at erholde den mig af Stiftamtet nægtede Udskrift, der var dateret 14 Jan., er Collegiets Svar netop arriveret i de sidste Dage, saalydende: Stiftamtet har under 6 d. M. communiceret mig en Skrivelse fra det kong. danske Cancellie af 31 f. M. saalydende: "Efter i Skrivelse af 9 f. M. og 13 ds at have modtaget Hr. Kammerherrens Yttringer i Anledning af det hertil indkomne Andragende fra Bogtrykker H. Wissing i Viborg, om at blive meddeelt Udskrift af et over ham den 23 Decbr. f. A. ifølge Hr. Kherrens Ordre optaget Politiforbør, skulde Man til Efterretning og videre Bekjendtgjørelse tjenstligst melde, at der kan meddeles Bogtrykker Wissing Udskrift af det omhandlede Forhør, forsaavidt angaaer hans egen Forklaring; men derimod ikke af Deres under Forhøret fremlagte Skrivelse af 23 December f. A. Dette meddeles Dem herved tjenstligst. Viborg, d. 8 April 1846. E. Selmer, const. - Da min Forklaring i nævnte Forhør, der væsentligt kun gik ud paa en Protest fra min Side imod at opgive min Hjemmel til Beretningen og Gaarden Halds Afhændelse, ikke kan have nogen videre Jnteresse, har jeg ikke ifinde at gjøre Brug af den mig i fornævnte Skrivelse forundte Tilladelse. Det synes mig forøvrigt besynderligt, at Cancelliet, da der ikke skal anlægges Action eller anstilles videre Undersøgelse i Anledning af den ommeldte Sag, har villet nægte mig Afskrift af Stiftamtmandens Skrivelse, og det vilde være interessant at vide, om Stiftamtmanden, der, som Cancelliets ovenanførte Skrivelse viser, to Gange har afgivet Erklæring over mit Andragende om at erholde Udskriften - skulde ved sin Erklæring have foranlediget at hans Skrivelse til Censor ikke maa meddeles mig. Jeg skal imidlertid ikke undlade at bemærke, at bemeldte Skrivelse er den Samme, som her i Bladet tidligere har været omtalt, hvori Stiftamtmanden kaldte det "Dristighed, at jeg tillod mig at skrive til ham, efterat han selv ved tredie Mand havde givet mig Anledning dertil. ad 5. Dette forholder sig rigtigt; men jeg har endnu ikke erholdt Collegiets Svar. Af en Beretning om det kjøbenhavnske Borger og Almueskolevæsens Tilstand i Kjøbenhavn for Aaret 1844 erfares, at ifølge de for 1844 indkomne Schemataover skolepligtige Børn befandtes Antallet af disse, de militaire Børn ikke iberegnede, at være 15,863, af disse nøde 12,003 Underviisning i Skoler, 3373 hjemme, 487 vare uden Underviisning; disse sidste blev der anviist Plads i Byens offentlige Skoler.